વડા પ્રધાન નરેન્દ્ર મોદી જામનગર નજીક સણોસરા ગામ પાસે ‘સૌની યોજના’નું લોકાર્પણ કરવાના હોઇ પાટીદાર નેતાઓ દ્વારા વડા પ્રધાન પાસે જઇ જવાબ માગવાની જાહેરાત કરાઇ હતી. જેના પગલે પાટીદાર નેતાઓ કાર્યક્રમમાં પહોંચે તે પહેલાં ગઇ રાતથી પોલીસ દ્વારા સૌરાષ્ટ્રના પાસના નેતાઓ તેમજ અન્ય પાટીદાર નેતાઓને નજરકેદ તથા અટકાયત કરવામાં આવ્યા હતા. સૌરાષ્ટ્રના કન્વીનર લલિત વસોયાને રાજકોટમાં ભાવનગરના કન્વીનર નીતિન ઘેલાણીને ભાવનગરમાં નજરકેદ કરાયા હતા. જ્યારે રેશમા પટેલને પણ નજરકેદ કરાયાં હોવાનું જાણવા મળે છે.